Oamenii disperați s-au culcat la pământ în încercarea de a evita să fie loviți de gloanțele care veneau continuu asupra lor din întuneric, iar țipetele disperate au luat rapid locul acordurilor muzicale.    More than 50 dead as Mandalay Bay Las Vegas shooting becomes worst in U.S. history https://t.co/bgmfaaup3U pic.twitter.com/jr0UW9o12J — TIME (@TIME) 2 octombrie 2017 Principalul suspect în cazul atacului sângeros din apropierea complexului Mandalay Bay este Stephen Paddock, un american de de 64 de ani, originar din Mesquite, Nevada, care a fost găsit mort în camera sa de hotel de autoritățile care au intervenit în forță în urma atacului, înconjurat de cel puțin 10 arme, între care și câteva mitraliere.  Acesta se cazasese într-o cameră de la etajul 32 al hotelului Mandalay Bay, la o distanță de aproape 360 de metri de locul unde se desfășurau concertele.  Despre Stephen Paddock a vorbit fratele acestuia, Eric, care a fost interogat de agenții FBI în casa sa din Florida.  „A fost fratele meu și este ca și când mi-a căzut un asteroid în cap”, a spus Eric Paddock, mărturisind că a vorbit pentru ultima dată cu Stephen imediat după Uraganul Irma, care l-a sunat să-l întrebe dacă mama lor era în regulă.  Eric Paddock s-a arătat șocat și oripilat de faptul că fratele său a putut să cauzeze un asemenea masacru, mărturisind că acesta nu avea nicio afiliere religioasă sau politică.